RESOLUCIÓ DE 28 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA, DE SUPORT INFORMATIU ALS PROCESSOS DE PREINSCRIPCIÓ I MATRÍCULA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/37750)
  + [Valencià](/va/acuerdo/37813)






Selector de idioma

Leer

* [Español](/es/acuerdo/37722)
* [Valencià](/va/acuerdo/37157)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE 28 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA, DE SUPORT INFORMATIU ALS PROCESSOS DE PREINSCRIPCIÓ I MATRÍCULA[Butlletí Oficial Universitat d'Alacant](/ca/Publicacion)
==================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE 28 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA, DE SUPORT INFORMATIU ALS PROCESSOS DE PREINSCRIPCIÓ I MATRÍCULA

Data d'aprovació
:   28/03/2023

Data de publicació
:   30/03/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/37251)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/37383)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/37224)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE 28 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA, DE SUPORT INFORMATIU ALS PROCESSOS DE PREINSCRIPCIÓ I MATRÍCULA&url=https://www.boua.ua.es/va/acuerdo/37447)

**Títol:** RESOLUCIÓ DE 28 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA, DE SUPORT INFORMATIU ALS PROCESSOS DE PREINSCRIPCIÓ I MATRÍCULA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 28 de març de 2023

RESOLUCIÓ DE 28 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA, DE SUPORT INFORMATIU ALS PROCESSOS DE PREINSCRIPCIÓ I MATRÍCULA.

1.    Objectiu de la convocatòria i procediment de concessió

L'objectiu d'aquesta convocatòria és concedir, en règim de concurrència competitiva, beques de col·laboració per a donar suport informatiu (presencial i telefònic) a l'alumnat dels diversos centres, especialment al de nou ingrés, en els processos de preinscripció i matrícula.

Un dels objectius fonamentals de la formació universitària és garantir l'ocupabilitat de titulats i titulades. Per això, la Universitat d'Alacant desenvolupa un pla formatiu, a través de beques de col·laboració, que permet reforçar l'adquisició de competències que incidisquen positivament en la millora de l'ocupabilitat, a través d'activitats de formació complementària, en què els estudiants puguen posar en pràctica competències molt valorades pels ocupadors.

Les competències transversals (adaptació, treball en equip, resolució, aprenentatge continu, comunicació, etc.) són eines que propicien la millora de l'ocupabilitat i optimitzen la formació de l'alumnat. Aquestes competències es poden adquirir participant en tasques formatives i activitats pràctiques complementàries als estudis, com la de monitor o monitora de suport informatiu (presencial i telefònic) a estudiants (especialment els de nou ingrés), i en treballs de suport al Servei d'Informació. Això permet posar en pràctica competències com ara la comunicació oral, l'empatia, el treball en equip, el lideratge, la responsabilitat i el compromís.

L'activitat principal del programa es desenvoluparà habitualment en horari de matí o vesprada, segons el torn adjudicat, entre juny i setembre de 2023, segons les dates indicades per a cada torn.

2.    Requisits de les persones beneficiàries

Poden obtindre la condició de beneficiari i sol·licitar aquesta BECA les i els alumnes matriculats en estudis oficials de grau o màster en la Universitat d'Alacant, en règim de compatibilitat amb els estudis i com a complement a aquests.

3.    Nombre i dotació de les beques.

El nombre de beques està determinat pel de col·laboracions que els estudiants realitzen, en relació al torn que els haja correspost. Hi ha dos perfils: atenció telefònica i atenció presencial. Cadascun té torns de matí i vesprada, amb duració i horaris també diferents. S'hi preveu una participació aproximada de vint becaris i becàries.

Perfil: ATENCIÓ PRESENCIAL A SALES DE MATRÍCULA

No podem garantir que l'atenció presencial de suport a la matrícula es puga prestar. En cas que se'n prestara, el torn estaria condicionat al termini de matrícula fixat (juliol o setembre). Recomanem als i les sol·licitants d'aquests torns que demanen també torns d'atenció telefònica, per si finalment no hi ha atenció presencial.

En cas de realitzar-se, se n'establirien DOS TORNS (el primer amb tres becaris, el segon amb un). Les dates provisionals són:

·         Primer torn: horari de matí, durant el període de matrícula (juliol o setembre) per a estudiants de nou ingrés i segons les necessitats dels centres.

·         Segon torn: horari de vesprada, durant el període de matrícula (juliol o setembre) per a estudiants de nou ingrés i segons les necessitats dels centres.

Matí de 08.45 h a 14.30 h; vesprada de 14.30 h a 20.15 h.

En tot cas, aquests torns es corresponen amb els períodes de matrícula que definitivament s'establisquen. Garantint el funcionament adequat del servei de matrícula, tractarem que tots els becaris i becàries col·laboren un nombre similar de jornades, amb independència del torn que se'ls haja assignat.

Perfil d'ATENCIÓ TELEFÒNICA

L'atenció telefònica es realitza al juny, juliol i setembre en QUATRE TORNS (el primer i el tercer necessitaran prop de 5 becaris respectivament; el segon i el quart, 2 becaris per torn). En tot cas, el nombre de becaris depén dels terminis definitius i de la distribució d'estudiants en cada franja de matrícula.

* Primer torn: del 5 de juny al 14 de juliol, de 09.00 h a 14.30 h.
* Segon torn: del 5 de juny al 14 de juliol, de 14.15 h a 19.45 h.
* Tercer torn: del 17 de juliol al 15 de setembre (excepte agost), de 09.00 h a 14.30 h.
* Quart torn: del 17 de juliol al 15 de setembre (excepte agost), de 14.15 h a 19.45 h.

Els períodes de cada torn són orientatius. L'administració determinarà l'inici i el final de l'activitat de cada becari en el torn que li haja correspost. També es podran fer canvis en els torns assignats inicialment.

Almenys dos becaris dels torns d'atenció telefònica seran seleccionats per a suport informatiu durant el mes d'agost, en el torn de matí de la Unitat Centralitzada.

Igualment un becari o becària del primer torn d'atenció telefònica serà seleccionat per a donar suport a la coordinació, durant tot el període de funcionament del servei d'atenció telefònica.

En tot cas, els torns i calendaris inclosos en aquesta resolució poden ser modificats en funció de l'evolució sanitària i pel que definitivament es resolga, en les instruccions que regulen els procediments relatius a l'accés, l'admissió i la matrícula.

La quantia de les ajudes és la quantitat resultant del total de dies que es preste la col·laboració, a 46 € bruts cada dia de col.laboració.

4.    Termini i procediment de presentació de sol·licituds

4.1. Termini de presentació

El termini de lliurament de documentació i presentació de sol·licituds comença l'endemà de la publicació en el BOUA i acaba el 27 d'abril de 2023.

4.2. Procediment de presentació

La sol·licitud es fa amb formulari electrònic, al qual cal adjuntar la documentació requerida en cada cas. L'accés al formulari electrònic es fa des de:

<https://cvnet.cpd.ua.es/uacuestionarios/acceso/preguntas.aspx?idcuestionario=166878&idioma=va>

Heu d'identificar-vos amb la clau d'usuari i la contrasenya d'UACloud. Les persones que resulten seleccionades hauran de presentar els documents originals, per tal d'acarar-los amb els que van enviar inicialment.

Les bases i el barem també es poden descarregar des de la pàgina web:

<https://web.ua.es/va/oia/becas-ayudas/col-laboracio/infomatricula-i-automatricula-de-la-universitat-d-alacant.html>

5.    Criteris d'adjudicació

La valoració de cadascun dels criteris es detalla en l'annex d'aquesta convocatòria.

Primera fase:

-  Situació acadèmica

-  Ser representant d'estudiants

-  Situació econòmica

-  Competència oral en valencià

-  Haver participat en campanyes anteriors d'Infomatrícula o similars

Segona fase:

Entrevista personal o en grup. Es convocarà a l'entrevista els candidats i candidates que hagen obtingut una puntuació que els situe, almenys, entre els dos primers de cada centre o àrea.

Una comissió de valoració seleccionarà les i els aspirants, d'acord amb els criteris de selecció i el barem inclòs en l'annex I d'aquesta convocatòria.

L'adjudicació de les beques d'atenció presencial s'efectuarà per centres o àrees, i per ordre de puntuació obtinguda.

L'adjudicació de les beques d'atenció telefònica s'efectuarà per centres o àrees, per ordre de puntuació obtinguda entre els candidats i candidates que hagen obtingut 4 punts, com a mínim, en l'apartat de coneixement oral del valencià. Si no hi ha suficients candidats amb la puntuació mínima de valencià, se seleccionarà per ordre decreixent de puntuació de valencià.

Es reservarà un 5 % de les beques oferides per a estudiants que acrediten un grau de discapacitat igual o superior al 33 %.

En cas d'empat en aplicar els criteris de valoració, es tindrà en compte la major puntuació obtinguda en aquests apartats del barem i segons aquesta prelació: apartat 1, apartat 3, apartat 4, apartat 2 i apartat 5.

Les becàries i els becaris que resulten seleccionats han de fer una sessió formativa obligatòria. L'assistència a aquesta sessió comporta una compensació equivalent a 46 € bruts. La no-assistència implica perdre la beca. La sessió es realitzarà en la modalitat, els dies i l'horari que s'indicaran oportunament, segons el torn que haja correspost a l'aspirant.

La concessió de la beca no comporta cap exempció de taxes.

6.    Òrgan gestor i comissió de valoració

a.    Òrgan gestor

L'òrgan gestor de la convocatòria és el VICERECTORAT D'ESTUDIANTS I OCUPABILITAT. S'encarrega de l'ordenació i instrucció del procediment, acorda totes les actuacions necessàries per a la determinació, el coneixement i la comprovació de les dades en virtut dels quals se n'ha de dictar la resolució.

La unitat administrativa de referència que gestiona la convocatòria és el Servei d'Informació (planta baixa de l'aulari II). Podeu contactar-hi presencialment, a través del telèfon 585908998 o del correu electrònic [kezvtguygi@lf.kv](mailto:obuccjthuo@bm.lv).

Si la sol·licitud no compleix els requisits o no adjunta la documentació exigible, es notificarà a l'aspirant la causa que impedeix la continuació del procediment, per tal que, d'acord amb la legislació de procediment administratiu comú, esmene la falta o aporte els documents preceptius. Se li indicarà també que, si no ho fa, l'administració entén que desisteix de la seua petició, prèvia resolució que ha de ser dictada en els termes previstos legalment.

b.    Comissió de valoració

Les sol·licituds seran avaluades per una comissió de valoració composta pels següents membres:

-  Presidenta: vicerectora d'Estudiants i Ocupabilitat o persona en qui delegue.

-  Secretari: director del Servei d'Informació o persona en qui delegue.

Vocals:

-  Directora del Secretariat d'Accés i Orientació Universitària o persona en qui delegue.

-  Una persona del Servei de Gestió Acadèmica.

-  Un representant del Consell d'Estudiants.

7.    Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://web.ua.es/va/oia/becas-ayudas/col-laboracio/infomatricula-i-automatricula-de-la-universitat-d-alacant.html>. Això substitueix la notificació a les persones interessades i té els mateixos efectes.

El calendari de tràmits és:

Primera fase: baremació de sol·licituds

-  Publicació de puntuacions provisionals: 9 de maig.

-  Termini de presentació de reclamacions a puntuacions provisionals: 9, 10 i 11 de maig.

-  Entrevista voluntària per a valorar coneixements de valencià: 11 i 12 de maig.

-  Publicació de puntuacions definitives de la primera fase i relació de candidates i candidats que han de fer l'entrevista: 16 de maig.

Segona Fase: entrevistes

-  Realització de les entrevistes a candidates i candidats (segona fase): del 19 al 24 de maig. S'anunciaran els dies concrets, els horaris i el lloc de realització de les entrevistes.

-  Publicació de la puntuació de la segona fase i relació de candidats proposats per a les beques: 25 de maig.

-  Termini de reclamacions: del 25 al 29 de maig.

Sessions formatives amb les persones seleccionades o les suplents (assistència obligatòria): 31 de maig i 1 de juny (per als seleccionats en els torns 1 i 2 d'atenció telefònica) 6 i 7 de juliol (per als seleccionats en els torns 3 i 4 d'atenció telefònica i 1 i 2 d'atenció presencial).

8.    Marc legal i pressupostari

La convocatòria d'ajuda, que serveix de base reguladora es troba recollida en la línia de subvenció 2023LS0003 de l'edició 2023 del Pla Estratègic de Subvencions 2021-2023 de la Universitat d'Alacant.

La subvenció assignada s'ajusta al que es disposa la Llei 38/2003 i el Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, la normativa interna de la Universitat d'Alacant i aquesta convocatòria.

La quantia màxima a què ascendirà el total d'ajudes adjudicades per a aquesta convocatòria és de 65.000 euros. La dotació econòmica per a aquesta convocatòria està consignada en l'orgànica 43622P7980 de crèdits del pressupost del Servei d'Informació. El pagament d'aquesta dotació està supeditat a la disponibilitat de liquiditat de la UA.

A tenor del que es disposa en l'article 1 del Reial Decret 1493/2011, es tramitarà la inclusió d'aquests becaris en el règim general de la Seguretat Social.

Aquesta beca està subjecta a l'impost de la renda de les persones físiques.

9.    Obligació i justificació del beneficiari

Les obligacions dels beneficiaris d'aquesta convocatòria consisteixen a desenvolupar adequadament l'activitat segons les instruccions rebudes.

Les persones seleccionades assistiran obligatòriament a una sessió formativa prèvia, en què s'explicaran les activitats a realitzar. Qui no hi assistisca perdrà el dret a la beca.

El mitjà de justificació del compliment de les obligacions es realitzarà de la següent manera:

Els beneficiaris hauran de justificar la destinació de l'ajuda al compliment de la seua finalitat, mitjançant una memòria que cal presentar abans de l'1 de novembre de 2023.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament és el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades no poden ser cedides, tret que hi haja obligació legal.

Hom pot exercir els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud, adreçada a la Gerència de la Universitat, al Registre General de la Universitat d'Alacant o a través de la Seu Electrònica: <https://seuelectronica.ua.es/va/index.html>.

Podeu consultar la informació addicional i detallada sobre protecció de dades, drets i política de privadesa de la Universitat d'Alacant en: <https://seuelectronica.ua.es/va/privadesa.html>.

11. Recursos

Contra la convocatòria, les bases i els actes administratius que se'n deriven i esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que en resulte competent, en el termini de dos mesos, comptadors a partir de l'endemà de publicar-se, d'acord amb l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei Orgànica 6/2001, de 21 de desembre, d'universitats i l'article 6.4 de la Llei Orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament es pot interposar recurs de reposició en el termini d'un mes, comptador a partir de l'endemà de la publicació d'aquesta convocatòria, davant la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 22 de març de 2023

La rectora,

P.D. de signatura, la Vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales

ANNEX I

CRITERIS DE VALORACIÓ

1.- Situació acadèmica: la puntuació total d'aquest apartat és la suma dels punts obtinguts en cada subapartat (P1 i P2).

1.1. Puntuació (P1) en relació amb el nombre de crèdits superats (CS) del total del pla d'estudis, amb un màxim de 6 punts:

* P1=CS/30

1.2. Puntuació (P2) en relació amb la nota mitjana de l'expedient:

* P2=nota mitjana expedient

A les persones que enguany hagen començat estudis de la UA (graus en primer o per reconeixement de crèdits o màsters oficials sense títol previ en la UA) i, per tant, no disposen de notes d'assignatures cursades en la UA, se'ls assignarà 5 punts.

2. Ser representant d'estudiants (màxima puntuació: 6 punts)

2.1. Claustre de centre: 1 punt.

2.2. Claustre General: 1 punt.

2.3. Junta de centre: 2 punts.

2.4. Delegat/da de classe: 1 punt.

2.5. President/a de delegació de centre o CEUA: 4 punts.

2.6. Representant en consell de departament: 1 punt.

2.7. Membre de comissió permanent, junta de govern, delegació de centre o CEUA: 3 punts.

\* Ha d'acreditar-se amb document expedit per la secretaria que corresponga.

3. Situació econòmica (màxima puntuació 6 punts)

* 3.1 Sol·licitants que hagen obtingut beca MEC per a ensenyaments universitaris el curs actual o exempcions de taxes de la Generalitat o de la Universitat el curs anterior: 2 punts (cal justificar-ho amb el document acreditatiu de la condició de becari)
* 3.2 Sol·licitants que acrediten una situació econòmica de necessitat: fins a 4 punts. Aquest subapartat es valorarà sobre la base de la documentació aportada pel sol·licitant: declaració de la renda dels membres de la unitat familiar, justificants d'ingressos de la unitat familiar, etc. Es calcularà un valor en funció dels ingressos i els membres de la unitat familiar, que es compararà amb una escala de 4 trams.

4.- Competència oral en valencià (màxim 6 punts)

* 4.1. Nivell B1 (elemental): fins a 1 punt.
* 4.2. Nivell B2: fins a 2 punts.
* 4.3. Nivell C1 (mitjà): fins a 4 punts
* 4.4. Nivell C2 (superior): fins a 5,5 punts

El nivell de competència oral de valencià s'ha d'acreditar amb els certificats de la Junta Qualificadora de Coneixements de Valencià o dels cursos de valencià de la Universitat d'Alacant, o equivalents, o amb la puntuació que conste en actes de convocatòries d'Infomatrícula o monitors de secundària del curs anterior.

La presentació del certificat de l'acreditació comporta un augment automàtic de 0,5 punts en la puntuació obtinguda.

El 9 de maig es publicarà un llistat dels candidats amb la puntuació assignada en l'apartat de competència oral en valencià. Qui considere que el seu nivell és superior a l'acreditat ha d'indicar-ho en el formulari de sol·licitud i podrà presentar-se a una prova per a valorar el nivell de competència oral, entre els dies 11 i 12 de maig.

5.- Participació en campanyes anteriors d'Infomatrícula o similars: 1 punt

6.- Entrevista personal: (fins a 6 punts)

Es convocarà a l'entrevista els candidats que hagen obtingut una puntuació que els situe almenys entre els dos primers de cada centre o àrea, després de la valoració de la primera fase.

La relació de les persones que ham de fer l'entrevista es publicarà el 16 de maig. En aquesta relació s'indicarà la data, el lloc i l'hora de l'entrevista.

En l'entrevista es valorarà:

·         Capacitat de comunicació i habilitats socials. Fins a 4 punts.

·         Coneixement dels processos d'accés i matrícula, de titulacions, de plans d'estudis, de centres, de serveis i recursos de la Universitat. Fins a 2 punts.





[Carretera Sant Vicent del Raspeig s/n  
03066 Sant Vicent del Raspeig - Alacant  
 Tel. 15 887 6078 - Fax 83 952 0697](https://www.google.es/maps/@33.546750,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12720&trk=tyah&trkInfo=tarId%3I0466111404090%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)